

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR MOSPRANIMIN PËR SHQYRTIM TË KËRKESËS ANKIMORE NR.99, PARAQITUR NË KQZ NË DATËN 01.07.2015**

Komisioni Qendror i Zgjedhjeve në mbledhjen e datës 03.07.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**KËRKUES:** Partia Lëvizja për Zhvillim Kombëtar

**OBJEKT**: Kundershtimi i Vendimit te KZAZ nr.1, rinumerimin dhe rivleresimin e votave ne Zonen Zgjedhore Bashkia Malesia e Madhe

**BAZË LIGJORE:** Neni 23, pika 1, germa “a”, neni 129, pika 1, 3, germa (b),neni 126, pika 2 dhe neni 130, pika (c), të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike,

**V Ë R E N:**

Partia Lëvizja për Zhvillim Kombëtar ka depozituar pranë KQZ-së kërkesë ankimore, e cila në respektim të kritereve të përcaktuara në nenin 127 të Kodit Zgjedhor, është regjistruar në Regjistrin e Ankimeve Zgjedhore, me Nr. 99 regj, datë 01.07.2015. Në mbledhjen e datës 01.07.2015 ora 17.00, pas relatimit Z.Klement Zguri, dhe diskutimit të përfaqësuesve të partive politike u konstatua se kjo kërkesë ankimore nuk përmban elementët e formës duke mos plotësuar një nga kërkesat e nenit 126, pika 2 të Kodit Zgjedhor. Konkretisht, nuk është plotësuar sipas formatit të përcaktuar, si dhe nuk i është b/lidhur kërkesës ankimore të paraqitur kopja e vendimit të KZAZ-së për miratimin e tabelës përmbledhëse të rezultateve, ndaj të cilit subjekti zgjedhor ankues ka ushtruar ankim në KQZ.

Në bazë të nenit 129, pika 3, gërma (c) të Kodit Zgjedhor, KQZ-ja pasi bën verifikimin paraprak të kërkesës ankimore dhe në rast të mungesës së një prej elementëve të formës, vendos kthimin për plotësim të saj.

Pas marrjes në dorëzim të materialeve plotësuese në mbledhjen e datës 03.07.2015, ora 10:00 pas relatimit të Z.Klement Zguri, dhe diskutimit të përfaqësuesve të partive politike, u konstatua se ankuesi nuk e ka bërë plotësimin e kërkesës dhe ridepozitimin e saj brënda 24 orëve nga çasti i shpalljes së ketij vendimi, parashikuar ne nenin 129 pika 4, dhe 130 pika (c) të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**PËR KËTO ARSYE**

Komisioni Qendror i Zgjedhjeve mbështetur në nenin 21, pika 1, nenin 126, pika 2, nenin 129, pika 1, 3, germa (b), neni 130 të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**V E N D O S I:**

1. Mospranimin për shqyrtim të kërkesës ankimore nr. 99, datë 01.07.2015, të paraqitur nga subjekti zgjedhor Partia Lëvizja për Zhvillim Kombëtar.
2. Ky vendim hyn në fuqi menjëherë.
3. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**